കള്ളവോട്ട് ചെയ്യാന് തിരിച്ചറിയില് കാര്ഡ് നല്കിയില്ല കണ്ണൂരില് വനവാസി വോട്ടര്മാരെ സിപിഎമ്മുകാര് തട്ടിക്കൊണ്ടു പോയി മര്ദ്ദിച്ചു കണ്ണൂര് : തദ്ദേശ ഉപതെരഞ്ഞെടുപ്പ് നടന്ന കണ്ണൂരില് ആദിവാസി വോട്ടര്മാരെ തട്ടിക്കൊണ്ട് പോയി ക്രൂരമായി മര്ദ്ദിച്ചു. ആറളം പഞ്ചായത്തിലാണ് സംഭവം. വീര്പ്പാടി ആദിവാസി കോളനിയിലെ ബാബു, ശശി എന്നിവരാണ് ആക്രമിക്കപ്പെട്ടത്. ശശി ഗുരുതരാവസ്ഥയില് ചികിത്സയിലാണ്. ആക്രമണത്തിന് പിന്നില് സിപിഎം ആണെന്ന് കോണ്ഗ്രസ് ആരോപിച്ചു. ഇന്ന് പുലര്ച്ചെയോടെയായിരുന്ന സംഭവം. തിരിച്ചറിയല് രേഖ നല്കാത്തതിന്റെ പേരിലാണ് യുവാക്കളെ ക്രൂരമായി മര്ദ്ദിച്ചത്. നേരത്തെ കോളനിയിലെ ആളുകളില് നിന്നും തിരിച്ചറിയല് രേഖ വാങ്ങിക്കൊണ്ട് പോയി ഓപ്പണ് വോട്ട് ചെയ്ത സംഭവങ്ങള് നടന്നിരുന്നു. ഇതിന്റെ പശ്ചാത്തലത്തില് ഇത്തവണ യുഡിഎഫ് സ്ഥാനാര്ത്ഥി ഹൈക്കോടതിയെ സമീപിക്കുകയുമുണ്ടായി. തുടര്ന്ന് തെരഞ്ഞെടുപ്പിന് മുന്നോടിയായി പ്രദേശത്ത് കനത്ത സുരക്ഷയാണ് ഒരുക്കിയിരുന്നത്. എന്നാല് ഇന്ന് പുലര്ച്ചെയോടെ വീട്ടിലെത്തിയ ആളുകള് വോട്ടര്മാരുടെ തിരിച്ചറിയല് കാര്ഡുകള് ആവശ്യപ്പെടുകയായിരുന്നു. ഇത് കൊടുക്കാതെ വന്നതോടെയാണ് ഇവരെ വാഹനത്തില് കയറ്റി തട്ടിക്കൊണ്ട് പോയത്. വിവിധ സ്ഥലങ്ങളില് കൊണ്ടുപോയാണ് തങ്ങളെ മര്ദ്ദിച്ചത് എന്ന് യുവാക്കള് പറയുന്നു. അവിടെ നിന്നും രക്ഷപ്പെട്ടെത്തിയ ബാബു ആണ് പോലീസിനെ വിവരം അറിയിച്ചത്. തുടര്ന്ന് പോലീസ് നടത്തിയ അന്വേഷണത്തില് ശശിയെ കണ്ടെത്തി. നഗരത്തിലെ റോഡരികില് മര്ദ്ദനമേറ്റ് അവശനായ നിലയിലാണ് ശശിയെ കണ്ടെത്തിയത്. ആക്രമണത്തിന് പിന്നില് സിപിഎം ആണെന്ന് മര്ദ്ദനമേറ്റ യുവാക്കള് പറഞ്ഞു.